Meg Tilly

Meg Tilly (født Margaret Elizabeth Chan 14. februar 1960) er en Oscar-nominert amerikansk skuespillerinne. Hun er datter av en kinesisk-amerikansk far og en mor som var lærer i Long Beach i California. Hun vokste opp i Britisk Columbia i Canada med sin mor og sin stefar. Hennes søster er skuespillerinnen Jennifer Tilly.

Som tenåring var Tilly  involvert i Connecticut Ballet Company og Throne Dance Theatre, og hun gjorde sin debut på den store skjermen i Alan Parkers film Fame i 1980.

En ryggskade tvang Tilly til å slutte med dansen, og hun ble skuespiller på heltid. Hun opptrådte i Hill Street Blues, Gjenforeningen og Psycho II før hun fikk rollen hun ble Oscar-nominert for i filmen Agnes of God. Senere har hun også opptrådt i Valmont, Piken i husken og Leaving Normal.

Tilly har også skrevet en roman som heter Singing Songs, og en roman nummer 2, Gemma, skal gis ut i oktober 2006.

Tilly har vært gift to ganger og har tre barn. Hennes første ekteskap var med filmprodusent Tim Zinnemann, og tok slutt i 1989. De fikk to barn sammen.

Senere fikk Tilly en sønn med den britiske skuespilleren Colin Firth i 1990, men de to giftet seg ikke. Hennes andre ektemann var John Cally, tidligere president i Sony Pictures. De tok ut skilsmisse den 2. februar 2002.

Tilly har ikke opptrådt i noen filmer siden 1995, og har bestemt seg for å trekke seg tilbake for å oppfostre barna sine.

 Utvalgt filmografi 
 År  Film  Rolle  Merknader1995  Journey  «Min»  TV-film1994  Trick of the Eye  «Faith Crowell»  TV-film 1994  Sleep With Me  «Sarah»  1993  Body Snatchers  «Carol Malone»   1992  Leaving Normal  «Marianne Johnson»  1990  The Two Jakes  «Kitty Berman»  1989  Valmont  «Tourvel»   1988  Piken i husken  «Karin»  orig: The Girl in a Swing 1988  Maskerade  «Olivia Lawrence»  orig: Masquerade 1985  Agnes of God  «Agnes»   1984  Dødelig impuls  «Jennifer»  orig: Impulse 1983  Gjenforeningen  «Chloe»  1983  Psycho II  «Mary Loomis»  1980  Fame   Danser 

Referanser

 Eksterne lenker 


 «Meg Tilly Homage Page» – fanside

Kategori:Skuespillere fra USA
Kategori:Canadiere født i USA
Kategori:Personer fra USA av kinesisk opphav
Kategori:Personer fra Powell River Regional District
Kategori:Personer fra Long Beach
Kategori:Canadiske skuespillere